¿Qué es DLC?
Che cos’è DLC?
Mi a DLC projekt?
Was ist DLC?
Czym jest DLC?
Mikä on DLC?
מהו פרויקט DLC?
תחזיות הנציבות האירופית ושוק העבודה מעידות בבירור על כך שרבים מאתנו ישנו כיווני קריירה אפילו 3 או 4 פעמים במהלך חייהם. על אף שברמת המקרו כלכלה זו נחשבת הזדמנות, הרי שברמת הפרט, אנשים רבים חווים זאת כאיום. אי לכך, יש להעצים את הפרט ולהעניק לו כלים להתמודדות עם שינויים בחיים ובקריירה, וכך לאפשר מעבר מתחושת איום לתחושת הזדמנות.
פרויקט זה, השואב מהנושא השנתי של שנת 2012 באיחוד האירופי, שנת “ההזדקנות האקטיבית”, יבקש לחקור ולהציע דרך אופטימלית להתמודדות עם האתגרים הרבים שנוצרו כתוצאה מהתבגרות האוכלוסייה ומעידן הגלובליזם. הפרויקט ינסה להתמודד עם שני כיוונים: תעסוקה והתנדבות.
חשיפה למבחר כזה תתרום לשיפור איכות חייהם של הלומדים הן מבחינת ההון האנושי והן מבחינת ההון החברתי.
פרוייקט DLC מיועד לגברים ונשים בגילאי 40 + בעלי מסלול קריירה שהגיע למבוי סתום. על פי הערכות הOECD (2010) בשנת 2025 גברים ונשים מעל גיל 60 שהקריירה שלהם הגיעה למבוי סתום צפויים להוות כשליש מהאוכלוסייה במדינות המפותחות.
לקבוצה זו, פוטנציאל גבוה לתרום לכלכלת המדינה הן במישור הצרכני, כדורשי שירותים והן בתחומי עשייה, מעורבות ולמידה במשך עוד שלושה עשורים לפחות. אי לכך, לתמיכת הפרויקט בקבוצה זו השפעה גוברת ועולה.
שינוי קריירה המוביל להתפתחות והגשמה עצמית חייב להיות צעד המעודד חדשנות, דמיון ויצירתיות תוך התחשבות באורח חיים בריא, רווחה נפשית ואיכות חיים. מתוך הצורך המשותף להתמודד עם האתגרים הללו, אנו נעצב, נפתח ונפיץ בצורה קולקטיבית אנדרגוגיה (דרך הוראה למבוגרים, בשונה מפדגוגיה) עכשווית, קלה להעברה לקידום שינוי באורח החיים ומשלבת רוח יזמית עם למידה ואזרחות פעילה בגיל המבוגר.
התוצר העיקרי בפרויקט יהיה המדריך המעשי להתפתחות אישית ומקצועית “מצביעים לכיוונך”. צוותי חשיבה מקבוצת היעד ילמדו את הנושא, ישקפו ו’יחליפו’ רעיונות בגישה יצירתית המתמקדת במה שאנשים בשלב כזה של החיים זקוקים לו.
– לשנות את הפרדיגמה משליליות לחיוביות, מהסתכלות שוללת וספקנית על העתיד לחשיבה רעננה ואופטימית המבטיחה מידת שחרור וחשיבה עצמאית ומעמיקה.
– ליצור הרגלים חדשים על ידי “זימון” הזדמנויות לשינוי עבור בני 40+.